च्याम्पियन्स लिग ‘ड्र’
योर्गन क्लोपको लिभरपुलले गत सिजन फाइनलमा बेहोरेको हारको बदला लिने अवसरका रूपमा युरोपेली च्याम्पियन्स लिगको सोमबार निकालेको अन्तिम १६ को ‘ड्र’ मा रियल म्याड्रिड प्रतिद्वन्द्वी पाएको छ । नकआउट चरणमा एक अर्को रोमाञ्चक खेल पनि तयार भएको छ । त्यसमा पेरिस सेन्ट जर्मेन (पीएसजी) ले बायर्न म्युनिकविरुद्ध खेल्नेछ । यो सन् २०२० को फाइनलको पुनरावृत्ति हुनेछ । त्यसमा जर्मन क्लब विजयी भएको थियो ।
पेरिस — योर्गन क्लोपको लिभरपुलले गत सिजन फाइनलमा बेहोरेको हारको बदला लिने अवसरका रूपमा युरोपेली च्याम्पियन्स लिगको सोमबार निकालेको अन्तिम १६ को ‘ड्र’ मा रियल म्याड्रिड प्रतिद्वन्द्वी पाएको छ । नकआउट चरणमा एक अर्को रोमाञ्चक खेल पनि तयार भएको छ । त्यसमा पेरिस सेन्ट जर्मेन (पीएसजी) ले बायर्न म्युनिकविरुद्ध खेल्नेछ । यो सन् २०२० को फाइनलको पुनरावृत्ति हुनेछ । त्यसमा जर्मन क्लब विजयी भएको थियो ।लिभरपुलले समूह चरणका ६ खेलमध्ये ५ मा जित निकाले पनि शीर्षस्थान हात पार्न सकेको थिएन । इटालीमा भएको खेलमा लिभरपुल ४–१ ले पराजित थियो । एनफिल्ड क्लब सन् २०१८ को फाइनलमा पनि रियलकै हातबाट पराजित भएको हो । रियलले भने आरबी लाइप्जिगसम्मलित समूह जितेको थियो । रियलका पूर्वखेलाडी इमिलो बुट्रागुएनोले लिभरपुलविरुद्धको खेल निकै रोमाञ्चक र प्रतीक्षा गर्नलायक रहेको बताए । अहिले कीर्तिमान १४ पल्टको युरोपेली च्याम्पियन संस्थाका निर्देशकमध्य एक रहेका बुट्रागुएनोले भने, ‘यी दुई ऐतिहासिक टिम हुन् ।’ अहिलेको प्रदर्शन मान्ने हो भने रियल नै अर्को चरण प्रवेशलाई बलियो दावेदार छ । कार्लो एन्सेलोट्टीको टिम स्पेनी ला लिगामा अपराजित छ भने इंग्लिस प्रिमियर लिगमा लिभरपुल आठौं स्थानमा छ । लिभरपुलले अघिल्लो दिनको खेलमा टोटेनहमविरुद्ध उसकै घरमा जित भने निकालेको थियो । पीएसजी भने आफ्नो समूहको दोस्रो स्थानमा थियो । उक्त समूहमा विपक्षी टिमको मैदानमा बढी गोल गरेको आधारमा बेन्फिका अगाडि थियो । कतारी स्वामित्व रहेको क्लबले यसपल्ट पनि कठिन विपक्षी पाएको छ । कोरोना भाइरस महामारीबीच लिस्वनमा भएको फाइनलमा बायर्नले पीएसजीलाई १–० ले हराएको थियो । पीएसजीले जस्तै म्यानचेस्टर सिटीले पनि अहिलेसम्म उपाधि जितेको छैन । पेप ग्वार्डिओलाको सिटीले लाइप्जिगको सामना गर्नेछ । सन् २०२१ को फाइनलमा सिटीलाई हराएको चेल्सीले पनि जर्मन प्रतिद्वन्द्वीका रूपमा बोरुसिया डर्टमन्ड पाएको छ । यी दुई टिम प्रतिस्पर्धात्मक खेलमा पहिलोपल्ट भिड्दै छन् । एन्टोनियो कोन्टेको टोटेनहमले इटालीको च्याम्पियन एसी मिलानविरुद्ध खेल्नेछ । अर्को मिलान क्लब इन्टरले पोर्टो तथा इन्स्ट्राख्ट फ्रान्कफर्टले नेपोलीको सामना गर्नेछ ।समूह जितेको पुरस्कारका रूपमा बेन्फिकाले बेल्जियमको क्लब ब्रुगविरुद्ध खेल्नेछ ।बार्सिलोनाको प्रतिद्वन्द्वी म्यानचेस्टरपेरिस– युरोपा लिगको सोमबार नै निकालिएको ‘ड्र’ मा बार्सिलोनाले म्यानचेस्टर युनाइटेडसँग सामना गर्ने अवसर जुरेको छ । बार्सिलोना च्याम्पियन्स लिगको समूह चरणबाट घटुवा भएर युरोपा लिगमा झरेको थियो । उसले यो प्रवृत्ति लगातार दोस्रो सिजन दोहोर्‍याएको थियो । म्यानचेस्टर भने युरोपा लिगको लिग चरणमा आफ्नो समूहको दोस्रो स्थानमा परेको थियो । यी दुई क्लब अन्तिम पटक सन् २०१८–०१९ को च्याम्पियन्स लिग क्वाटरफाइनलमा भिडेका थिए । त्यसमा बार्सिलोना समग्रमा ४–० ले विजयी थियो । च्याम्पियन्स लिगबाट झरेको इटालियन क्लब युभेन्ट्सले फ्रान्सको नेन्टेसको सामना गर्नेछ । यो सन् १९९६ को च्याम्पियन्स लिग सेमिफाइनलका पुनरावृत्ति हो । कीर्तिमान छपल्ट युरोपा लिग वा यसको पुरानो संस्करण यूईएफए कप जितेको सेभियाले पीएसजी आइन्डहोभन प्रतिद्वन्द्वी पाएको छ । अयाक्सले युनियन बर्लिन, साख्तर डोनेस्कले रेनेस, बायर लेभरकुजनले मोनाको र रोमाले रेडबुल साल्सबर्गको सामना गर्नेछन् ।